stanford-oval/wikipedia huggingface dataset:
שמואל יעקב בורנשטיין
משפחתו

היה נשוי לשרה רסיה לבית קליינר, בתו של יוסף יהודה ליב קליינר, חתן הרב אברהם יצחק בלוך, ראש ישיבת טלז. היא כיהנה כמחנכת בסמינר בית יעקב בירושלים לתלמידות אמריקאיות, ונפטרה בב' באייר תשע"ג (12 באפריל 2013) ללא ילדים.
בתמוז תשע"ג נישא לרבנית רחל גפן, אלמנת הרב משה גפן, שניהלה את סמינר בית יפה בחדרה ומשנת 2015 מנהלת סמינר הרב מאיר בבני ברק.
אחיו הרב אברהם פנחס הוא מרבני הוועדה המבקרת של עיתון יתד נאמן. אחיו הרב אלימלך היה ר"מ בישיבת תומכי תמימים בלוד ובני ברק.
ספריו

זאת ליעקב - על התורה
זאת ליעקב - על מסכתות יבמות, כתובות, קידושין וגיטין.
אורה ושמחה - על חנוכה ופורים
שי למורא - על תפילות ימים נוראים
ברכת שמחה - על ברכת המזון
בספריו מופיעים מכתבי הסכמה מהרבנים חיים שמואלביץ, אלעזר מנחם מן שך ויוסף שלום אלישיב.
גלריה

הרב בורנשטיין בישיבת לייקווד בארצות הברית
הרב בורנשטיין מדבר עם בחורים בלייקווד, ארצות הברית
הרב שמואל אויערבך (משמאל) בניחום אבלים אצל הרב בורנשטיין על פטירת אשתו
בכנס וכתבתם
הרב בורנשטיין בשיחה עם הרב משה מרדכי חדש הרב אליהו דסלר והרב דוד כהן
הערות שוליים

↑  שיחה עם הגאון רבי שמואל יעקב בורנשטיין שליט"א: "מעצמו למד תורה!", מוסף שבת קודש - יתד נאמן, גיליון 25 תשס"ט. עמ' 7.
↑  מוסף שבת קודש - יתד נאמן, גיליון 46 תשמ"ו, עמוד 6, הספד על הרב יעקב ישראל קניבסקי.
↑  ישראל כהן, ‏ברוך דיין האמת: אשת הרב שמואל יעקב בורנשטיין הלכה לעולמה, באתר כיכר השבת, 13 באפריל 2013
↑  ישראל כהן, ‏השידוך של עולם הישיבות: הרב בורנשטיין עם אלמנת הרב גפן, באתר כיכר השבת, 25 במאי 2013
↑  ישראל כהן, ‏"העירייה מינתה את הרבנית בורנשטיין, מינוי אריאל לא חוקי", באתר כיכר השבת, 1 בספטמבר 2015
↑  משה ויסברג, הרב אלימלך בורנשטיין זצ"ל - אחיו של הרב שמואל יעקב בורנשטיין ראש ישיבת קרית מלך - גאון בנגלה ונסתר, באתר בחדרי חרדים
| --- | --- |
בקרת זהויות :  NLI: 987007296468105171  ISNI: 0000 0003 8274 120X  LCCN: n96089217  VIAF: 267230371   WorldCat (עם VIAF): 267230371
מייקל סמיילי

| --- | --- |

מייקל סמיילי
 לידה:  1963 (בן 62 בערך) בלפסט, הממלכה המאוחדת 
 מדינה:  הממלכה המאוחדת 
 בן או בת זוג:  Miranda Sawyer 
 מספר צאצאים:  4 
 פרסים והוקרה:  פרס הקולנוע הבריטי העצמאי לשחקן המשנה הטוב ביותר (2011) 
 פרופיל ב-IMDb
 
מייקל סמיילי (באנגלית: Michael Smiley; נולד ב-1963) הוא קומיקאי ושחקן צפון אירי המתגורר בלונדון.
ביוגרפיה

סמיילי נולד ב-1963 בבלפסט וגדל בהוליווד בצפון אירלנד. כשהיה בשנות העשרים שלו עבר יחד עם אשתו לגור בלונדון. ב-1993 החל להופיע בסטנדאפ, אחרי שהסכים להתערבות במופע open-mic night. הוא עבד כשליח על אופניים (כמו הדמות שגילם בסדרה "Spaced"), וכדי ג'יי של מוזיקת אסיד האוס.
קריירה

סמיילי זכה להכרה רחבה כשהופיע בתפקיד טיירס או'פלהרטי בשני פרקים של הסיטקום "Spaced" בערוץ 4, ובזכות הופעותיו בפסטיבל הפרינג' באדינבורו (אנ') ובפסטיבל הקומדיה במלבורן (אנ'). הוא גילם את ג'ורדן, חייל לשעבר ברגימנט המוצנח של הצבא הבריטי בסרט האימה "Outpost"משנת 2008, והופיע בדמות זומבי בסרט "מת על המתים".
ב-2003 שיחק סמיילי בתפקיד אורח בדרמה "Creatures of Beauty" תסכית מסדרת המדע בדיוני "דוקטור הו". ב-2004 השתתף בפרק בסדרה "הנוכלים" בדמות הזייפן מקס. עוד הופיע בתפקיד קטן בפרק בסדרה "15 Storeys High".
סמיילי הופיע בכל שלוש העונות של הסיטקום הרדיופוני "The Maltby Collection" ברדיו 4 של ה-BBC בדמות דז ויינרייט, מאבטח תמהוני שחוזר ומזכיר לאנשים שהוא היה ב-SAS. בסדרת הדרמה "לות'ר" גילם סמיילי את הדמות של בני "דדהד" סילבר.
הוא הופיע בדמות "סמיילי" בפרסומות ל-Betfair.
ב-2010 שיחק סמיילי בסרט "Burke and Hare" לצדם של סיימון פג וג'סיקה היינס כוכבי הסדרה "Spaced".
ב-2011 כיכב בסרט האימה הבריטי "רשימת חיסול". הסרט קיבל ביקורות משבחות, וזיכה את סמיילי בפרס הקולנוע הבריטי העצמאי לשחקן המשנה הטוב ביותר.
ב-2013 הופיע סמיילי בפרק בסדרה "רחובות המרטש" בדמות ג'ורג' לוסק, ושיחק בתפקיד הבלש ריינולדס בסדרה "אוטופיה" של ערוץ 4. עוד באותה שנה השתתף בתפקיד בקסטר בסדרה "מראה שחורה". סמיילי כיכב בסרט המתח "A Field in England" בדמות האנטגוניסט או'ניל, ובסדרה הקומית "דמות אב" הופיע בתפקיד רודי. בנובמבר 2013 הופיע סמיילי בפרק בקומדיה "Ambassadors" של מיטשל & וב בדמות מר ג'קסון. ב-2014 שיחק בתפקיד מיקי מארי בקומדיה "The Life of Rock with Brian Pern".
במאי 2014 השתתף סמיילי בתוכנית "Michael Smiley:Something to Ride Home About" בבימויו של ג'ורג' קיין, שהיא יומן מסע בה הוא רוכב באופניים בצפון אירלנד ופוגש אנשים מקומיים. התוכנית תוזמנה להתאים לשלב הפתיחה של המירוץ ג'ירו ד'איטליה. עונה שנייה הוזמנת ל-2015.
ב-2014 שיחק סמיילי בתפקיד קולונל מורגן בלו בפרק "Into the Dalek" של סדרת המדע בדיוני "דוקטור הו".
חיים אישיים

סמיילי נשוי לעיתונאית והשדרנית מירנדה סויר. לבני הזוג יש בן ובת. הם חיים בהרן היל (אנ') שבלונדון.
בשנות התשעים של המאה העשרים היה סמיילי שותף לדירה עם סיימון פג וניק פרוסט.
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1999–2001 |  | Spaced | טיירס או'פלהרטי | סדרת טלוויזיה (2 פרקים) |
| 2000–2002 |  | Time Gentlemen Please | מרטין |  |
| 2002 |  | 15 Storeys High | מבקר אירי |  |
| 2004 |  | Murder Prevention | הבלש מוריס גיבני |  |
| 2005 | בית קדרות | Bleak House | פיל סקווד | מיני-סדרה |
| 2008 |  | The Wrong Door |  | סדרת טלוויזיה |
| 2008 | מחשבות רצחניות | Wire in the Blood | ד"ר ליאם קרווין | עונה שישית |
| 2010–2015 | לות'ר | Luther | בני סילבר |  |
| 2012 | השוטר הטובה | Good Cop | טום לומקס | סדרת טלוויזיה (פרק אחד) |
| 2012 | תחבולות חדשות | New Tricks | טינקר | סדרת טלוויזיה (פרק אחד) |
| 2013 | רחוב ריפר | Ripper Street | ג'ורג' לוסק | סדרת טלוויזיה (פרק אחד) |
| 2013 | אוטופיה | Utopia | הבלש ריינולדס |  |
| 2013 | מראה שחורה | Black Mirror | בקסטר |  |
| 2013 | דמות אב | Father Figure | רודי |  |
| 2013 |  | Ambassadors | מר ג'קסון |  |
| 2013–2014 |  | Monumental | בתפקיד עצמו |  |
| 2014 |  | The Life of Rock with Brian Pern | מיקי מארי |  |
| 2014 | דוקטור הו | Doctor Who | קולונל מורגן בלו | בפרק "Into The Dalek" |
| 2014–2015 |  | Michael Smiley: Something to Ride Home About | בתפקיד עצמו |  |
| 2016 |  | The Aliens | אנטואן ברי |  |
| 2016 |  | Murder | ויטמור האריס | בפרק "The Big Bang" |
| 2018 | אהבה, מוות וציפורי שיר | Death and Nightingales | מקגונל האילם | מיני-סדרה |
| 2021 | בלאדלאנדס | Bloodlands | דינגר | 3 פרקים |
| 2021 |  | Temple | דרמוט | 3 פרקים (עונה שנייה) |
| 2021 | רצח בשישה חלקים | Ragdoll | סמל בילוש פינלי | סדרת טלוויזיה (6 פרקים) |
| 2022 | אחיות רעות | Bad Sisters | רוג'ר מולדון | 8 פרקים |
| 2023–הווה | בודקין | Obituary | וורד קלנסי |  |
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2004 | מת על המתים | Shaun of the Dead | זומבי | תפקיד קמע |
| 2006 | הסגת גבול | Breaking and Entering |  |  |
| 2006 | הבושם | Perfume: The Story of a Murderer | פורטר |  |
| 2008 |  | Outpost | מק'קיי |  |
| 2008 | נערת בולין האחרת | The Other Boleyn Girl | רופא |  |
| 2009 |  | Down Terrace | פרינגל |  |
| 2010 |  | Burke & Hare | פאטרסון |  |
| 2011 | רשימת חיסול | Kill List | גאל |  |
| 2012 |  | Shell | יו |  |
| 2013 |  | For Those in Peril | פרנק |  |
| 2013 |  | A Field in England | או'ניל |  |
| 2013 | סוונגלי | Svengali | פייר האירי |  |
| 2013 |  | We Are the Freaks | קילר קולין |  |
| 2013 | סוף העולם | The World's End | הכומר גרין |  |
| 2014 | ארץ הזכוכית | Glassland | ג'ים |  |
| 2014 |  | Black Sea | ריינולדס |  |
| 2015 |  | The Hallow | גרדה דייווי |  |
| 2015 | הלובסטר | The Lobster | לונר סווימר |  |
| 2015 | קוראים לי אמילי | My Name is Emily | רוברט |  |
| 2016 | אש חופשית | Free Fire | פרנק |  |
| 2017 | מאדאם | Madame | דייוויד מורגן |  |
| 2021 | הצנזורית | Censor | דאג סמארט |  |
| 2022 | התאומות האילמות (אנ') | The Silent Twins | טים תומאס |  |
| 2024 | תולעת ספרים (אנ') | Bookworm | ארנולד |  |
רדיו

| שנה | שם | תפקיד | הערות |
| --- | --- | --- | --- |
| 2007 | Eye Witness |  | רדיו 3 של ה-BBC |
| 2007–2009 | The Maltby Collection | דז ויינרייט | רדיו 4 של ה-BBC |
הערות שוליים

↑  "BBC One - Monumental - Michael Simley". BBC One. נבדק ב-18 באוגוסט 2013. {{cite web}}:  (עזרה)
↑  "Michael Smiley: 'I'm an overnight success after 20 years!'". Belfast Telegraph. 21 באפריל 2014. נבדק ב-9 ביוני 2015. {{cite news}}:  (עזרה)
1 2  "Living the life of Smiley". BBC News. 10 באוגוסט 1998. נבדק ב-18 באוגוסט 2013. {{cite web}}:  (עזרה)
↑  "Hustle - what time is it on TV? Episode 4 Series 2 cast list and preview". RadioTimes. נבדק ב-2016-09-10.
1 2  "'Michael Smiley: Something To Ride Home About' Gets Second Series". Irish Film and Television Network. 18 באוגוסט 2014. נבדק ב-22 באוקטובר 2014. {{cite web}}:  (עזרה)
↑  Mulkern, Patrick (30 באוגוסט 2014). "Into the Dalek ****". Radio Times. London. נבדק ב-30 באוגוסט 2014. {{cite news}}:  (עזרה)
↑  Tyler, Simon (7 ביוני 2013). "Miranda Sawyer Interview". Not a Bad Dad. נבדק ב-18 באוגוסט 2013. {{cite web}}:  (עזרה)
| --- | --- |
בקרת זהויות :  BnF: cb166580976 (data)  GND: 1024151484  ISNI: 0000 0001 1997 0961  LCCN: no2011074403  SUDOC: 19790355X  VIAF: 170999720   WorldCat (עם VIAF): 170999720
לסלי גרוסמן

| --- | --- |

 לידה:  25 באוקטובר 1971 (בת 53) לוס אנג'לס, ארצות הברית 
 מדינה:  ארצות הברית 
 השכלה:  קולג' שרה לורנס 
 תקופת הפעילות:  מ-1998 
 
לסלי ארין גרוסמן (באנגלית: Leslie Erin Grossman; נולדה ב-25 באוקטובר 1971) היא שחקנית אמריקאית ממוצא יהודי. היא ידועה בתפקידה כלורן בסיטקום של The WB "אחיות או לא להיות", ובשל שיתופי הפעולה התכופים שלה עם ראיין מרפי, כולל גילומה של מרי צ'רי בסדרת הדרמה הקומית של The WB Popular (1999–2001), ובגילום דמויות שונות בסדרת האנתולוגיה של FX "אימה אמריקאית" מאז 2017. לגרוסמן היה גם תפקיד חוזר בסדרת הטלוויזיה "10 דברים שאני שונאת אצלך", אתחול מחדש של סרט הקאלט הקלאסי המקורי בעל אותו השם.
ביוגרפיה וחינוך

גרוסמן נולדה וגדלה בלוס אנג'לס, קליפורניה. היא למדה בבית הספר לאמנויות ומדעים קרוסרואדס, שם ביימה מחזות.
היא החלה לשחק בשנה האחרונה שלה בשרה לורנס קולג'.
פילמוגרפיה נבחרת

במהלך הקריירה שלה, כיכבה גרוסמן בעשרות סדרות וסרטים, ביניהם:
| 0 | 1 | 2 |
| --- | --- | --- |
|  2002: "מכושפות"  2003–2008: "ניפ/טאק"  2003: CSI  2003–2006: "אחיות או לא להיות"  2005: "איזו מין שוטרת 2"  2007: "אגודת איטי ביטי טיטי"  2008: "האנטומיה של גריי"  2009–2010: "10 דברים שאני שונאת אצלך"  2010: "דקסטר"  2011: "גדולה מהחיים" |  2012: "סקנדל"  2013: "המפענחת: פשעים חמורים"  2014: "משפחה מודרנית"  2015: "מרוששות"  2015: "ניקי, ריקי, דיקי ודון"  2017: "ללא מילים"  2017–2018: "המקום הטוב"  2017: "אימה אמריקאית: הכת"  2018: "שחור-כזה"  2018: "אימה אמריקאית: אפוקליפסה" |  2018: "צער גידול בנות – הדור הבא"  2019: "אימה אמריקאית: 1984"  2019: "גוליית"  2019–2020: "הגולדברגים"  2020–2022: "באהבה, ויקטור"  2021: "אימה אמריקאית: דאבל פיצ'ר"  2022: "אימה אמריקאית: ניו יורק"  2023: "אימה אמריקאית: רגישות גבוהה"  2024: "מפלצות: הסיפור של לייל ואריק מננדז" |
הערות שוליים

↑  Learn about Leslie Grossman, Famous Birthdays (באנגלית)
↑  Leslie Grossman | Actress, Soundtrack, IMDb (באנגלית אמריקאית)
↑  "Leslie Grossman - Biography". www.filmbug.com.
ראש עיריית מוסקבה

ראש עיריית מוסקבה הוא ראש השלטון המקומי בעיר מוסקבה, בירת רוסיה, והתואר הרשמי שלו הוא "ראש ממשלת מוסקבה".
לראשות העיר מוסקבה יכול להתמנות רק אזרח רוסיה, מגיל 30 ומעלה. מועמדות לתפקיד מוגשת בפני נשיא רוסיה, ולאחר מכן חייבת לעבור את אישור הדומה העירונית של מוסקבה, הגוף המחוקק של מוסקבה. ראש העיר מוסקבה הראשון היה טיכון סטרשנב שמונה ב-3 בפברואר 1709 למושל העיר. מאז 2010, ראש עיריית מוסקבה הוא סרגיי סוביאנין.
סמכויות

בהתאם לחוקי העיר מוסקבה, ראש העיר הוא ראש הרשות המבצעת בעיר מוסקבה ואחראי על פיתוחה הכלכלי והחברתי של העיר, מנהל את משאבי ותשתיות העיר ותפקידי ביצוע נוספים כדוגמת:
ייצוג העיר מול הממשל הפדרלי וגופים אחרים של השלטון המקומי וייצוג העיר בטקסים ואירועים בינלאומיים;
חותם על חוקים ותקנות שאושרו על ידי הדומה העירונית של מוסקבה, הגוף העירוני המחוקק. בסמכותו אף שלא לחתום ולא לאשר חוקים;
חותם על הסכמים הנוגעים לעיר מוסקבה;
מרכיב את ממשלת העיר (העירייה) ומנהל אותה, יכול לפזר את העירייה וקובע את המבנה שלה;
ממנה ומפטר את התובע הכללי של מוסקבה וראשי הסניפים האזוריים של ארגוני הממשל הפדרלי;
מציע לנשיא רוסיה ולראש ממשלת רוסיה הצעות חוק הנוגעות לעיר מוסקבה;
ממנה ומפטר את נציגי מוסקבה באספה הפדרלית של רוסיה;
ממנה ומפטר את נציגיו בדומה העירונית של מוסקבה;
מגיש לדומה העירונית הצעות חוק;
במידה ונשקפת סכנה לחיי תושבי העיר, בסמכות ראש העיר להטיל עוצר. עד ה-22 באוקטובר 2008 ראש העיר כיהן במשך קדנציה אחת של 5 שנים (ללא מגבלה על מספר הקדנציות). כיום הוא מכהן במשך כהונה בת 4 שנים.
הבחירות לראשות העיר

מאז 2012, ראש עיריית מוסקבה נבחר בבחירות ישירות על ידי תושבי העיר. הבחירות הראשונות לראשות העיר נערכו בשנת 1991, אז נבחר גבריאיל פופוב. לאחר התפטרותו נערכו ב-1996 בחירות שבסיכומן יורי לוז'קוב נבחר לכהן כראש העיר. בשנת 1999 הוא נבחר שוב ברוב קולות וכך גם בשנת 2003.
בשנת 2004 בוטלו הבחירות לרשויות המקומיות והוחלט כי ראש העירייה ממונה ומפוטר לתפקיד על ידי נשיא רוסיה, בהמלצת הדומה העירונית של מוסקבה. בשנת 2006 הדומה העירונית הציעה לחדש את הבחירות הישירות לראשות העיר מוסקבה, אך ההצעה לא יצאה לפועל עד שנת 2012. לאחר מכן נערכה מערכת בחירות בספטמבר 2013, כאשר ממלא מקום ראש העיר, סרגיי סוביאנין, נבחר ברוב קולות.
בספטמבר 2018 נערכה מערכת הבחירות הששית במספר וסוביאנין זכה שוב לכהן כראש העיר לחמש שנים נוספות.
היסטוריה

תפקיד ראש העיר של מוסקבה תמיד היה בין התפקידים הראשיים ברוסיה. בשנת 1709 מינה פיוטר הגדול את אחד המקורבים שלו - טיכון ניקיטיץ' סטרשנב לתפקיד המושל.
עם הקמת הגוברניות באימפריה הרוסית הוקמה גוברניית מוסקבה שכללה את העיר בלבד ובראשה עמד מושל. זה היה השם הרשמי בכל תקופת קיומה של האימפריה הרוסית.
בתקופת ברית המועצות ראש העיר היה יו"ר סניף המפלגה הקומוניסטית בעיר היה מעשית פקיד הממשל הבכיר, למרות שרשמית היה קיים גם תפקיד ראש מועצת העיר.
לראש העיר סמכויות רבות. בהתאם לצו נשיאותי של בוריס ילצין מה-28 באוגוסט 1991, הורחבו סמכויות ראש העיר מוסקבה, ביניהן: ניהול הרכוש העירוני במוסקבה, ניהול הליכי הפרטה של רכוש העיר, ארגון הרשות המבצעת של מוסקבה, ניהול קרקעות העיר ועוד.
ב-27 בספטמבר 1995, הדומה העירונית של מוסקבה קיבלה את הצעת החוק אודות הבחירות לעיריית מוסקבה וסגן ראש העיר. ב-7 ביולי 1999, נתקבלו הצעות חוק נוספות על הבחירות לגוף המחוקק העירוני וליועצי ראש העיר וסגנו. המינימום לקביעת מנצח בבחירות לראש העיר הורד מ-50% ל-25%.
ב-11 בדצמבר 2004, נערכו שינויים רדיקליים בחוק הפדרלי "אודות עיקרי ארגון זרועות הרשות המבצעת המחוקקת בשלטון המקומי בסובייקטים של רוסיה" שהתבטאו בביטול הבחירות הישירות לראשות העיר ועל פי התיקונים החדשים - ראש העיר נבחר בהמלצת המפלגה החזקה ביותר בגוף המחוקק של השלטון המקומי, הנשיא בוחר את המועמד המתאים ולאחר אישור הדומה העירונית הוא הופך לראש העיר. ב-15 בפברואר 2006 נערכו שינויים נוספים בחוק הפדרלי אודות השלטון המקומי ולפיו - ראש העיר מכהן בקדנציה בת 4 שנים בלבד. הדומה העירונית אף החליטה לבטל את החוק העירוני האוסר על ראש העיר מוסקבה לכהן יותר משתי קדנציות ועל פי התיקון החדש לחוק, הותר לראש העיר לכהן יותר משתי קדנציות רצופות.
ראש העיר הנודע ביותר הוא יורי לוז'קוב שניהל את העיר כאילו הייתה התאגיד הכלכלי שלו. באוקטובר 2010 דמיטרי מדבדב פיטר אותו מתפקיד ראש העיר ותבע להכניס שינויים נוספים בחוק השלטון המקומי ולפיו על כל ראש מחוז ועיר ברוסיה לרכוש את אמון הציבור על מנת להמשיך לכהן כראש השלטון המקומי.
ב-2011 נערכו שינויים בחקיקה שאפשרו בחירות ישירות לראשות העיר מוסקבה, ובספטמבר 2013, לראשונה מאז 2003, נערכו הבחירות לראשות העיר מוסקבה.
ראשי העיר מוסקבה > רוסיה הצארית

| דיוקן | שם | חי בשנים | שם תפקיד | שנות כהונה |
| --- | --- | --- | --- | --- |
|  | טיכון סטרשנב | 1644 — 1719 | מושל מוסקבה | 3 בפברואר 1709 — 22 בפברואר 1711 |
|  | וסילי ירשוב | 1672—? | שליט מחוז מוסקבה | 22 בפברואר 1711 — בינואר 1712 |
|  | וסילי ירשוב | 1672—? | סגן המושל | ינואר 1712—1719 |
|  | מיכאיל רומודנובסקי | 1653—1713 | מושל | 23 בינואר 1712 — 30 בינואר 1713 |
|  | אלכסיי סלטיקוב | בסביבות 1650—1725 או 1726 | מושל | 1713 — 2 במאי (או ינואר) 1716 |
|  | קיריל נארישקין |  ?—1723 | מושל | 24 בינואר (או 29 במאי) 1716 — 8 באפריל 1719 |
|  | איוואן ווייקוב |  ?—1726 | סגן המושל | 24 במרץ 1719 — 9 במרץ 1726 |
|  | איוואן רומודנובסקי |  ?—1730 | המושל הכללי | מאי 1719 — יולי 1724 |
ראשי העיר מוסקבה > ממשלת המעבר הרוסית ורוסיה הסובייטית

| דיוקן | שם | חי בשנים | שם תפקיד | שנות כהונה |
| --- | --- | --- | --- | --- |
|  | מיכאיל וסילייביץ' צ'לנוקוב | 1863—1935 | קומיסר ממשלת המעבר במוסקבה | 1 במרץ 1917 — 6 במרץ 1917 |
|  | ניקולאי קישקין | 1864—1930 | קומיסר ממשלת המעבר במוסקבה | 6 במרץ — 25 בספטמבר 1917 |
|  | אלכסיי ניקיטין | 1876—1939 | יו"ר ועדת ההוצאה לפועל של המועצה העירונית המוסקבאית | 13 — 18 במרץ 1917 |
|  | לב חינצ'וק | 1868—1939 | יו"ר ועדת ההוצאה לפועל של המועצה העירונית המוסקבאית | 18 במרץ — 24 בספטמבר 1917 |
|  | ואדים רודנב | 1874—1940 | ראש העיר מוסקבה | 11 ביולי — 2 בנובמבר 1917 |
|  | ויקטור נוגין | 1878—1924 | יו"ר נשיאות ועדת ההוצאה לפועל של מועצת נציגי הפועלים המוסקבאית | 30 בספטמבר — 27 בנובמבר 1917 |
|  | מיכאיל פוקרובסקי | 1868—1932 | יו"ר נשיאות ועדת ההוצאה לפועל של המועצה המוסקבאית של נציגי החיילים והפועלים | 27 בנובמבר 1917 — 24 בפברואר 1918 |
|  | פיוטר סמידוביץ' | 1874—1935 | יו"ר נשיאות ועדת ההוצאה לפועל של המועצה המוסקבאית של נציגי החיילים והפועלים | 24 בפברואר — 3 באוגוסט 1918 |
|  | לב קמנייב | 1883—1936 | יו"ר נשיאות ועדת ההוצאה לפועל של המועצה המוסקבאית של נציגי החיילים והפועלים | 14 באוקטובר 1918 — מאי 1926 |
ראשי העיר מוסקבה > ברית המועצות

| דיוקן | שם | חי בשנים | שם תפקיד | שנות כהונה |
| --- | --- | --- | --- | --- |
|  | קונסטנטין אוחאנוב | 1891—1937 | יו"ר נשיאות ועדת ההוצאה לפועל של המועצה המוסקבאית של נציגי החיילים והפועלים | 17 במאי 1926 — 23 בספטמבר 1929 |
|  | קונסטנטין אוחאנוב | 1891—1937 | יו"ר נשיאות ועדת ההוצאה לפועל של המועצה המחוזית המוסקבאית של נציגי החקלאים והפועלים | 23 בספטמבר 1929 — 28 בפברואר 1931 |
|  | ניקולאי בולגנין | 1895—1975 | יו"ר נשיאות ועדת ההוצאה לפועל של המועצה המוסקבאית של נציגי החיילים והפועלים | 28 בפברואר 1931 — 11 באוגוסט 1937 |
|  | איוואן סידורוב | 1897—1984 | יו"ר נשיאות ועדת ההוצאה לפועל של המועצה המוסקבאית של נציגי החיילים והפועלים | 11 באוגוסט 1937 — 3 בנובמבר 1938 |
|  | אלכסנדר יפרמוב | 1904—1951 | יו"ר נשיאות ועדת ההוצאה לפועל של המועצה המוסקבאית של נציגי החיילים והפועלים | 3 בנובמבר 1938 — 14 באפריל 1939 |
|  | וסילי פרונין | 1905—1993 | יו"ר נשיאות ועדת ההוצאה לפועל של המועצה המוסקבאית של נציגי הפועלים | 14 באפריל 1939 — 7 בדצמבר 1944 |
|  | גאורגי פופוב | 1906—1968 | יו"ר נשיאות ועדת ההוצאה לפועל של המועצה המוסקבאית של נציגי הפועלים | 7 בדצמבר 1944 — דצמבר 1949 |
|  | מיכאיל יאסנוב | 1906—1991 | יו"ר נשיאות ועדת ההוצאה לפועל של המועצה המוסקבאית של נציגי הפועלים | 18 בינואר 1950 — 2 בפברואר 1956 |
|  | מיכאיל בוברובניקוב | 1909—1992 | יו"ר נשיאות ועדת ההוצאה לפועל של המועצה המוסקבאית של נציגי הפועלים | 2 בפברואר 1956 — 2 בספטמבר 1961 |
|  | ניקולאי דיגאי | 1908—1963 | יו"ר נשיאות ועדת ההוצאה לפועל של המועצה המוסקבאית של נציגי הפועלים | 2 בספטמבר 1961 — 6 במרץ 1963 |
|  | ולדימיר פרומיסלוב | 1908—1993 | יו"ר נשיאות ועדת ההוצאה לפועל של המועצה המוסקבאית של נציגי הפועלים | 11 במרץ 1963 — 16 באוקטובר 1977 |
|  | ולדימיר פרומיסלוב | 1908—1993 | יו"ר מועצת נבחרי העם של מוסקבה | 16 באוקטובר 1977 — דצמבר 1985 |
|  | ולרי סאייקין | יליד 1937 | יו"ר מועצת נבחרי העם של מוסקבה | 3 בינואר 1986 — 13 באפריל 1990 |
|  | גברייל פופוב | יליד 1936 | יו"ר מועצת נבחרי העם של מוסקבה, ראש עיריית מוסקבה | 20 באפריל 1990 — 6 ביוני 1992 |
ראשי העיר מוסקבה > הפדרציה הרוסית

| דיוקן | שם | חי בשנים | שם תפקיד | שנות כהונה |
| --- | --- | --- | --- | --- |
|  | יורי לוז'קוב | ‏1936—2019 | ראש עיריית מוסקבה | 6 ביוני 1992 — 16 ביוני 1996 |
|  | יורי לוז'קוב | ‏1936—2019 | ממלא מקום | 16 ביוני 1996 — 21 ביוני 1996 |
|  | יורי לוז'קוב | ‏1936—2019 | ראש העיר | 21 ביוני 1996 — 19 בדצמבר 1999 |
|  | יורי לוז'קוב | ‏1936—2019 | ממלא מקום | 19 בדצמבר 1999 — 29 בדצמבר 1999 |
|  | יורי לוז'קוב | ‏1936—2019 | ראש העיר | 29 בדצמבר 1999 — 7 בדצמבר 2003 |
|  | יורי לוז'קוב | ‏1936—2019 | ממלא מקום | 7 בדצמבר 2003 — 17 בדצמבר 2003 |
|  | יורי לוז'קוב | ‏1936—2019 | ראש העיר | 17 בדצמבר 2003 — 27 ביוני 2007 |
|  | יורי לוז'קוב | ‏1936—2019 | ממלא מקום | 27 ביוני 2007 — 6 ביולי 2007 |
|  | יורי לוז'קוב | ‏1936—2019 | ראש העיר | 6 ביולי 2007 — 28 בספטמבר 2010 |
|  | ולדימיר רסין | יליד 1936 | ממלא מקום ראש עיריית מוסקבה | 28 בספטמבר 2010 — 21 באוקטובר 2010 |
|  | סרגיי סוביאנין | יליד 1958 | ראש עיריית מוסקבה | 21 באוקטובר 2010 — 5 ביוני 2013 |
|  | סרגיי סוביאנין | יליד 1958 | ממלא מקום | 5 ביוני 2013 — 12 בספטמבר 2013 |
|  | סרגיי סוביאנין | יליד 1958 | ראש עיריית מוסקבה | 12 בספטמבר 2013 — מכהן |
ראו גם

עיריית מוסקבה - הרשות המבצעת של מוסקבה
ג'ו לו טרוליו

| --- | --- |

 לידה:  2 בדצמבר 1970 (בן 54) קווינס, ניו יורק, מדינת ניו יורק 
 מדינה:  ארצות הברית ארצות הברית
 תקופת הפעילות:  מ-1991
 מקום לימודים:  אוניברסיטת ניו יורק  תיכון קוקונט קריק 
 בת זוג:  בת' דובר
 מספר צאצאים:  1
 http://www.joelotruglio.com
 פרופיל ב-IMDb
 
ג'וזף וינסנט לו טרוליו (באנגלית: Joe Vincent Lo Truglio; נולד ב-2 בדצמבר 1970) הוא שחקן אמריקאי, קומיקאי, תסריטאי ומפיק. הוא מוכר בעיקר בזכות תפקידו כבלש צ'ארלס בויל בסדרה הקומית ברוקלין תשע תשע. בנוסף, השתתף בסדרה רינו 911! ובסרטי קולנוע.
ביוגרפיה

לו טרוליו נולד בקווינס, ניו יורק ב-2 בדצמבר 1970 הוא גדל בפלורידה, ולמד באוניברסיטת ניו יורק.
קריירה

לו טרוליו כתב והשתתף בתוכנית המערכונים The State, ובהמשך כשחקן אורח בתוכניות טלוויזיה שונות במהלך שנות ה-90.
בשנת 2001 שיחק בסרט הקולנוע Wet Hot American Summer, ובשנת 2015 בסדרת הטלוויזיה של נטפליקס, המבוססת על הסרט.
בהמשך, השתתף בסדרת הטלוויזיה רינו 911!, כמו גם בסרט הקולנוע של סדרה זו - רינו 911!: מיאמי, דיבב במשחקי וידאו (כגון ב-Grand Theft Auto: סיפורי ליברטי סיטי ובפרסומות טלוויזיה. הוא השתתף גם בסרטים נוספים (כולל בסרטו של ג'אד אפטאו, סופרבאד).
משנת 2013 משתתף לו טרוליו בסדרה הקומית ברוקלין תשע תשע, לצדם של אנדי סמברג ואנדרה בראואר.
בשנת 2014 השתתף בסרט "בנוגע לאתמול בלילה, לצד קווין הארט. בשנת 2015 שיחק בסרטו של טרנס מאליק "אביר הגביעים", דרמה בכיכובם של כריסטיאן בייל ונטלי פורטמן.
בשנת 2020 גילם את התובע הכללי של ארצות הברית ג'ף סשנס במיני-סדרת הטלוויזיה "חוק קומי" של רשת שואוטיים, שמבוססת על הספר של ג'יימס קומי מ-2018.
בשנת 2024 דיבב בסרט "הגרינים בעיר הגדולה הסרט: חופשה בחלל" של ערוץ דיסני. שיחק גם בסרט של נטפליקס "איש השלג שלי" בתור סגן השריף אד שארץ.
חיים אישיים

לו טרוליו נשוי לשחקנית בת' דובר ויש להם בן.
הערות שוליים

↑  21/06/2012 16:04 Updated: 21/06/2012 16:09 (2012-06-21). "Wanderlust's Joe Le Truglio: 'It's Always Fun To Run Naked'". Huffingtonpost.co.uk. נבדק ב-2012-07-31.
| --- | --- |
בקרת זהויות :  BnF: cb170775777 (data)  ISNI: 0000 0001 1914 6198  LCCN: no2011054526  MusicBrainz: 94997b26-1ec7-48e2-b1f5-7d26a19324ba  SUDOC: 23264845X  VIAF: 170317757   WorldCat (עם VIAF): 170317757
הדסה סיגלוב

| --- | --- |
אין תמונה חופשית
 לידה:  7 באוקטובר 1929 (בת 95) תל-אביב, פלשתינה (א"י) 
 מוקד פעילות:  ישראל 
 מקום לימודים:  האקדמיה למוסיקה ולמחול בירושלים 
 שפה מועדפת:  עברית 
 
עטיפת התקליט "רק הד קולך"
הדסה סיגלוב (נולדה ב-7 באוקטובר 1929) היא זמרת ישראלית.
ביוגרפיה

הדסה סיגלוב נולדה בבית חולים הדסה בתל אביב (מכאן שמה), להורים שעלו באותו יום מצנעא שבתימן.
לאחר שנתיים עברה משפחתה, משפחת שמעוני, לגור בירושלים. אביה שימש כחזן וכגבאי בית הכנסת, והנחיל לה את כישורי השירה.
סיגלוב למדה נגינה בפסנתר ופיתוח קול באקדמיה למוזיקה בירושלים. היא הייתה הסולנית בחבורת הזמר "שירו שיר" בהדרכת מאיר הרניק, ולאחר מכן בהדרכת אריה לבנון, והשתתפה בתוכנית שבועית ללימוד שיר בקול ישראל. כמו כן הייתה הסולנית בחבורת הזמר בית הלל.
סיגלוב השתתפה בפסטיבל הזמר תשכ"ז - מאי 1967, בו ביצעה מחוץ למסגרת התחרות את השיר "גמדים", שכתב רפאל ספורטה והלחינה שרה לוי תנאי.
הייתה נשואה להרצל סיגלוב אשר ליווה אותה בנגינה בגיטרה בהקלטות ובהופעותיה בישראל ומחוצה לה, ממנו התאלמנה ב-2024.
לסיגלוב בת, השרה וחברת הכנסת לשעבר אורית נוקד, ובן, חגי, מוזיקאי.
שירים בביצועה

"ירושלים של זהב", "מעל פסגת הר הצופים", "עץ הרימון", "שיר העמק", "ירדה השבת", "הכותל", "באב אל-ואד", "מה אברך", "החליל", "חורשת האקליפטוס", "רק הד קולך" ועוד.
כריס גוטייה

| --- | --- |
אין תמונה חופשית
 לידה:  27 בינואר 1976 לוטון, בדפורדשייר, אנגליה
 פטירה:  23 בפברואר 2024 (בגיל 48) ונקובר, קולומביה הבריטית, קנדה 
 מדינה:  הממלכה המאוחדת 
 תקופת הפעילות:  2002–2024 (כ־22 שנים)
 עיסוק:  שחקן
 מספר צאצאים:  2
 פרופיל ב-IMDb
 
כריסטופר גוטייה (באנגלית: Christopher Gauthier;‏ 27 בינואר 1976 –  23 בפברואר 2024) היה שחקן אנגלי-קנדי. היה מוכר מגילום דמותו של וינסנט מבית הקפה "קפה דיים" בעיירה אאוריקה בסדרת המדע הבדיוני "אאוריקה".
ביוגרפיה

גוטייה נולד בעיירה לוטון במחוז בדפורדשייר, אנגליה, הממלכה המאוחדת. בהיותו בן 5 היגר עם משפחתו לקולומביה הבריטית שבקנדה.
התגורר בוונקובר, קולומביה הבריטית. היה נשוי ואב לשניים.
נפטר ב-23 בפברואר 2024, בגיל 48.